
,,20 emelet boldogság''- A gyöngyösi toronyház első lakóinak társadalmi helyzete

Dolgozatomban a gyöngyösi toronyház történetét szeretném bemutatni. A források és a motivációm ismertetését követően a témát szisztematikusan haladva próbáltam felépíteni. Éppen ezért első körben a Rákosi-korszak során előállt problémákkal foglalkozom a lakáshelyzet kapcsán. Ezt követően Kádár-korszakra irányul a figyelmem és az ott bekövetkezett változásokra. Majd egyre szűkítve a témát Heves megye gazdasági viszonyairól igyekszem átfogó képet adni, a III. ötéves terv időszakában. Ezen nyomvonalon tovább menve a terv egyik legfontosabb beruházása a Gagarin Hőerőmű története következik aki a toronyház építtetője is. Gyöngyös ismertetése az 1960-as években  elkerülhetetlen mivel ezer szállal kötődik a Gagarin Hőerőműhöz. Miután bemutatásra került az a környezet ahol a toronyház megszületett magának a háznak az ismertetése következik. Első körben a ház építésének körülményeit járom körül több fejezetre lebontva. Majd az első lakosokra és az ő életükre helyeződik a fókuszom. Gyöngyösi ház nyomán kitekintést teszek az ország több vidéki nagyvárosában megtalálható hasonló épületekre. Végül lezárásként összegzem a munkám eredményeit.



